Kistefoss kraftverk (Asker)

Kistefoss kraftverk var en kraftstasjon ved Kistefossdammen i Heggedal i Asker, som var i drift 1911–1958. 

Allerede før 1895 skal det ha vært en liten kraftstasjon i Heggedal i tilknytning til Christiania Tændstikfabrik, som brant det året. Det er uklart om denne var i bruk av Sylvans trevarefabrikk og Heggedal trevarefabrikk, som holdt til i Heggedal fabrikker i årene like før og like etter århundreskiftet. 

Viking Gummivarefabrikk, som ble etablert i Heggedal fabrikker i 1907, bygde i 1911 et større damanlegg i Kistefossen. For bedre å kunne dekke gummivarefabrikkens behov ble damanlegget i 1918 bygget videre ut så langt som topografien på stedet tillot. Kraftstasjonen ble da også utvidet. Da De Forenede Uldvarefabrikker kjøpte fabrikken i 1921 fulgte dammen og kraftstasjonen med. Den var i drift til 1958, da ullvarefabrikken i Heggedal ble nedlagt. 

Kraftstasjonen ble revet og begravd på 1980-tallet. I 2015 ble restene gravd fram, og Heggedal og omegn historielag startet et prosjekt for å restaurere ruinene.

Kilder

Eksterne lenker
 Multiconsult: Dam Kistefoss - Rehabilitering av dam

Kraftverk i Asker
Kulturminner i Asker
Kraftverk etablert i 1918
Årosvassdraget
Tidligere kraftverk i Viken
Tidligere byggverk i Viken